
На основание чл. 13д, ал. 1 и ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет

София, 2021 година

1. ОБЩО ПРЕДСТАВЯНЕ НА УЧЕБНАТА ПРОГРАМА

Инструментознанието е теоретична учебна дисциплина в системата на музикалното образование, която дава комплексни знания за съвременните музикални инструменти от оперно-симфоничния оркестър.
Предметът се изучава като ЗИП в 11 клас от учениците от професиите „Музикант-инструменталист“ и „Музикант-вокалист“ – всички  специалности.
 Изучаването на инструментите се основава на възприети в музикознанието класификационни системи. Важна насока в съдържанието на учебната дисциплина е изучаването на музикалните инструменти в тясна връзка с оркестровата практика и партитурата. Комплексният подход в изучаването на музикалните инструменти включва: изучаване на техния произход и историческо развитие, акустически особености и устройство, специфичен тембър, звуков диапазон, регистри, технически и художествени възможности, нотиране. Важна страна в изучаването на инструментите е употребата им в симфоничничната практика: специфична роля в оркестъра, взаимодействия с другите инструменти, характерни сола.
 Инструментознанието е неразривно свързано с останалите музикално-теоретични дисциплини, като подготвя в най- голяма степен изучаването на оркестрацията в по-късен етап на професионално обучение. От друга страна, предметът е в пряка връзка с инструменталната практика на учениците, като създава интерес и познание за всички музикални инструменти, с които ги свързва ансамбловото свирене и оркестровата практика в училище и подпомага цялостното им съзряване като професионални музиканти с развита музикална и оркестрова култура.
  Неразделна част от теоретичния курс по инструментознание са някои форми на практически дейности по овладяване на инструментите, свързани с нотирането им и верния прочит на партитурата. 
       В  практическите дейностите по инструментознание са предвидени следните форми на работа:
·    Прослушване и обсъждане  на подходящи музикални образци по темите от художествената литература от различните музикални епохи.
· Технически упражнения по транспорт на инструментите в различни строеве, нотиране  и разчитане на инструментални партии, на техники и ефекти.
· Практика по проследяване и разчитане на оркестрова партитура.
· Тестови задачи с практико-теоретичен характер 

        В часовете по инструментознание все по-голямо място заема слушането на музика /по възможност, и гледане на видеоматериали /. Добре подбраните примери са от голямо значение за интереса на учениците към предмета и за качественото възприемане на урока.  
Оценяването по учебния предмет е текущо – през първи и втори учебен срок. Годишната оценка се оформя в края на годината на основата на устни текущи изпитвания по теория и на тестово изпитване върху застъпените в курса практически дейности.

1. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

           Основната цел на предмета Инструментознание като комплексно познание за съвременните музикални инструменти, е свързана със съвкупност от паралелни цели и задачи на дисциплината за формиране на инструментална култура на младите музиканти:
· Формиране и развиване на тембров слух
· Укрепване на ансамбловото чувство.
· Запознаване с най-ярки примери от инструментално-оркестровата литература и практика.
· Запознаване с традиционните и съвременните технически и художествени възможности и употреба на инструментите в композиторското творчество
· Развитие на професионално отношение към музикалните инструменти и на висока  инструментална култура.

1. РАЗПРЕДЕЛЕНИЕ НА УЧЕБНОТО ВРЕМЕ 

             Разпределението на часовете е в съответствие с утвърдените типови учебни планове през 2020 година за професиите „Музикант-инструменталист“ и „Музикант-вокалист“.
	ХІ клас – 36 учебни седмици х 1 учебен час седмично = общо 36 часа годишно.

IV.    УЧЕБНО СЪДЪРЖАНИЕ
	  Структурирането на учебното съдържание е по раздели и теми. За всеки раздел в учебната програма са записани препоръчителен брой учебни часове, които се разпределят  от преподавателя, според включените в сържанието теми. 
	Учебното съдържание включва общи показатели за разглеждането на инструментите към отделните класификационни групи, поради което показателите в таблицата са дадени еднократно.
	Общите показатели за комплексното изучаване на отделните музикални инструменти са:
	* вид на инструмента, теситура и темброва специфика 
	* историческо развитие и усъвършенстване.
	* устройство. Темброви разновидности на инструмента: строй /струни/, обем, регистри,    нотиране. 
	* инструментална специфика: технически и художествени възможности. 
	* инструментална литература и употреба в оркестъра. 

	№ по ред
	                    Наименование на раздели и теми
	Брой часове

	
	XI клас
	

	1.
	Предмет на Инструментознанието.
Класификационна система на музикалните инструменти.
	1

	2.
	Оперно-симфоничен оркестър.Исторческо развитие.
Принципи на организация. Оркестрова партитура.
	1

	3.
	Струнно-лъкови инструменти.
 Историческо развитие. Първи лютиерски школи.
Семейството на старите виоли.
	2

	3.1
	Слушане на музика: Барокови произведения за стари виоли, Бароков оркестър.
	

	4.
	 Съвременни струнни инструменти. Устройство. Качества. Звукоизвличане: техника на лява ръка /позиционна/ и на дясна /щрихова/.
 Цигулка. Теситура, тембър,струни и регистри, обем,. Щрихи.
	5

	.4.1
	Многоглас при цигулка и струнни. Ефекти.
Приложение на цигулката в оркестъра.
	

	4.2
	Виола. /разглеждане по набелязяните показатели/ 
	

	4.3
	Виолончело. 
	

	4.4
	Контрабас.
	

	5.
	Струнно-дърпащи инструменти. Безгрифови:
 Арфа. Темброва и инструментална специфика. Историческо развитие. Устройство на съвременна арфа. Строй, обем. Технически и художествени възможности. Приложение в оркестъра. 
	2

	5.5
	Струнно-дърпащи с гриф:
 Китара. Лютня. Мандолина. Историческо развитие. Устройство и инструментална специфика. Употреба в практиката и оркестъра.
	

	5.6
	Клавишно-струнни инструменти:
Пиано. Клавесин, Клавикорд. Сравнителна характеристика в устройство, звукоизвличане, тембър, художествени възможности.
 Историческо развитие и употреба в практиката и оркестъра.
	1

	5.7
	Тест: Струнни инструменти.
	1

	6.
	Дървени духови инструменти. Общи белези в устройството и звукоизвличането. Класифкация според звукообразуването. Семействата на дървените: родов и видови инструменти. Транспониращи инструменти и техника на транспорта.
	6

	6.1
	Флейта и разновидности на флейтата. Вид на инструмента. Темброва специфика. Историческо развитие – Реформата на Т. Бьом. Устройство на съвременна флейта. Строй, обем, регистри. Инструмнтална специфика. Употреба в оркестъра. Семейството на флейтата: разновидности, тембър, употреба.
	

	6.2
	Кларинет и разновидности на кларинета  /разглеждане по набелязаните показатели/.
	

	6.3
	Семейството на саксофоните. Вид на инструмента. Темброва специфика. Строеве.  Историческо развитие и употреба в оркестъра.
	

	6.4
	Обой и разновидности на обоя. /разглеждане по набелязяните показатели/.
	

	6.5
	Фагот и Контрафагот. /разглеждане по набелязяните показатели/.
	

	6.6
	Тест: Дървени духови инструменти.
	1

	7.
	Медни духови инструменти.
Общо устройство: тясно и широкомензурни инструменти. Принципи на звукоизвличане. Историческо развитие и усъвършенстване.
Натурални и хроматични медни – Вентилна система.
	5

	7.1
	Валдхорна. Особености на устройството. Съвременна валхорна: строй, обем, специфичен тембър, регистри. Технически и художествени възможности. Употреба в оркестъра: историко стилистически аспект. Нотиране на квартет валдхорни. Музикално литература за валдхорна.
	

	7.2
	Тромпет и разновидности на тромпета /разглеждане по набелязаните показатели/.
	

	7.3
	Тромбон и бас-тромбон. Специфика на устройството: позиции на цуга. 
/разглеждане по набелязаните показатели/
	

	7.4
	Туба /разглеждане по общите показатели/.
	

	7.5
	Тест върху медни духови инструменти
	1

	    8.
	Многогласни духови инструменти: Орган, Хармониум: 
Особености в устройство и звукоизвличане. Художествени възможности. Историческа употреба.
	2

	8.1
	Акордеон. Устройство. Технически и художествени възможности.
Употреба.
	

	9.
	Ударни инструменти. Класификации на ударните инструменти.
Мембранофони с определена и неопределена височина на звука: темброва специфика, технически и художествени възможности. Употреба в оркестъра.
Тимпани, Голям барабан, малък барабан /комплект барабани/, дайре.
	5


2

	9.1
	Дървени и метални идиофони с определена височина на звука: 
Ксилофон, Вибрафон, Маримба, Камбани, Звънчета и др.
	1

	9.2
	Дървени и метални идиофони с неопределена височина на звука:
	1

	9.3 
	Обобщение върху ударни инструменти.
	1

	10.
	Обобщения върху оперно–симфоничен оркестър и партитура.
Практически занимания.
	3

	
	Общ брой часове: 
	36



V. ОЧАКВАНИ РЕЗУЛТАТИ
         В резултат на обучението по Инструментознание учениците трябва да придобият следните компетенции: 
Да знаят за: 
· състава, принципите на организация и възможностите на съвременния симфоничен оркестър
· конструктивните, темброви, технически и художествени възможности на съвременните музикални инструменти
· строевете, обемите, нотиренето на музикалните инструменти
· музикалните термини, свързани с употребата им и с партитурните обозначения
· историческото развитие на инструментите и оркестъра
· произведения, сола, партии от оркестровата литература, свързани със специфична и ярка употреба на изучаваните инструменти
Да могат да:
· разпознават тембрите и регистрите на изучаваните инструменти
· описват правилно инструменталната специфика на инструментите
· разчитат и изписват необходимите термини, свързани с музикалната партитура
· да разчитат правилно партиите на транспониращите инструменти
· да следят музикална партитура и се ориентират по правилата на партитурната организация
· да се ориентират в историко-стилистическите епохи във връзка с използването на музикалните инструменти

